《从弟元长自陵至樊𣿭留宿不得一见而去怀不能己作诗以寄》
清代·雷士俊

感汝思余意，孤舟故远寻。沧江秋浪阔，丹嶂晓枫深。

圃韭犹堪剪，村醪且共斟。归帆留不得，竟夕独哀吟。

作者简介：明末清初陕西泾阳人，字伯吁。幼补诸生。明末关中战乱，避居扬州，与孙豹人相善。于古今治乱得失之故，深究有得。卒于康熙间。有《艾陵文集》。